Rikunarita-ORG/Wikinium huggingface dataset:
# ஆத்திரேலியத் தலைநகரங்களின் பட்டியல்

**ஆத்திரேலியாவில் எட்டுத் தலைநகரங்கள்** உள்ளன. இவை அனைத்துமே துணை தேசிய அளவிலானவை. ஆத்திரேலியக் கூட்டமைப்பின் தலைநகரமாக 1901 முதல் 1927 வரை மெல்பேர்ண் விளங்கியது. 1927இல் புதியதாக கான்பரா நகரம் உருவாக்கப்பட்ட பின்னர் அதுவே தேசியத் தலைநகரமாக உள்ளது.

ஒவ்வொரு தலைநகரத்திலும் தனது ஆள்புலத்திற்குண்டான நகர, உள்ளாட்சி சட்டவாக்க, நீதி மற்றும் நிர்வாக முறைமை செயலாக்கப்படுகின்றன. மாநில மற்றும் ஆள்புலத் தலைநகரங்கள் தங்கள் பகுதிகளில் உள்ள மிகுந்த மக்கள்தொகை மிக்க நகரமாகவும் திகழ்கின்றன. ஆத்திரேலியாவின் கடல்கடந்த ஆள்புலமான நோர்போக் தீவிற்கு அலுவல்முறை தலைநகரமாக கிங்சுடன் உள்ளது; இருப்பினும் இது அரசு நிர்வாகத்தின் மையமாக மட்டுமே உள்ளது. *நடைமுறைப்படியான* தலைநகரமாக **பர்ன்ட் பைன்** உள்ளது.

|  |
| --- |
|
மேற்கு ஆஸ்திரேலியா
வட ஆட்புலம்
தெற்கு ஆஸ்திரேலியா
குயின்சுலாந்து
நியூ சவுத் வேல்சு
விக்டோரியா
தாசுமேனியா
●பேர்த்
●அடிலெய்டு
●மெல்பேர்ண்
★கான்பரா (ACT)
●சிட்னி
●பிரிஸ்பேன்
●ஹோபார்ட்
●டார்வின்
 |

ஆத்திரேலியாவின் மாநில, ஆள்புல தலைநகரங்கள்| ஆட்சிப்பகுதி | தலைநகரம் | நகர மக்கள்தொகை | மாநில/ஆள்புல மக்கள்தொகை | மாநிலத் தகுதி பெற்ற நாள் | தலைநகரமாக எப்போதிலிருந்து | படிமம் |
| --- | --- | --- | --- | --- | --- | --- |
| ஆஸ்திரேலியா மற்றும் ஆத்திரேலியத் தலைநகர ஆள்புலம் | கான்பரா\* |  | 381,488 | 1911 | 1913 | ஐன்சுலீ மலையிலிருந்து நகர மையத்தின் காட்சி - டெல்சுட்ரா கோபுரம் பின்னணியில் காணலாம் |
| நியூ சவுத் வேல்ஸ் | சிட்னி | 4,757,083 | 7,410,399 | 1788 | 1788 | சிட்னி மைய வணிக மாவட்டத்தின் தொடுவானக் காட்சி |
| விக்டோரியா | மெல்பேர்ண் | 4,347,955 | 5,739,341 | 1851 | 1851 | யர்ரா ஆற்றிலிருந்துமெல்பேர்ண் தொடுவானக் காட்சி |
| குயின்ஸ்லாந்து | பிரிஸ்பேன் | 2,238,394 | 4,656,803 | 1859 | 1860 | பிரிஸ்பேனின் மைய வணிக மாவட்டம் - முன்னணியில் இசுடோரி பாலத்தைக் காணலாம் |
| மேற்கு ஆஸ்திரேலியா | பேர்த் | 1,972,358 | 2,519,321 | 1829 | 1829 | வானிலிருந்து பேர்த்தின் மைய வணிக மாவட்டம் |
| தெற்கு ஆஸ்திரேலியா | அடிலெய்டு | 1,291,666 | 1,670,827 | 1842 | 1856 | எல்டர் பூங்காவிலிருந்து டோரென்சு ஆற்றுக்கரை |
| தாசுமேனியா | ஹோபார்ட் | 217,973 | 513,159 | 1825 | 1826 | ஹோபார்ட்டின் நகரப்பகுதியும் வெல்லிங்டன் மலையும் |
| வட ஆள்புலம் | டார்வின் | 136,245 | 240,759 | மாநிலத் தகுதி எட்டவில்லை\*\* | 1911 | டார்வின் நகர மையப்பகுதி |

\* கான்பரா ஆத்திரேலியாவின் தலைநகரமாக உள்ளபோதும் ஆத்திரேலியத் தலைநகர ஆள்புலத்தின் அலுவல்முறையான தலைநகராக கருதப்படவில்லை; ஆள்புலத்தினுள் உள்ளதோர் முதன்மை குடியிருப்பாகவும் ஆள்புலமாகவும் கருதப்படுகின்றது.
\*\* 1911இல், தெற்கு ஆத்திரேலியா வட ஆள்புலத்தை ஆளும் பொறுப்பை ஆத்திரேலியப் பொதுநலவாய அரசிற்கு மாற்றியது. 1978இல் இதற்கு தன்னாட்சி நிலை வழங்கப்பட்டாலும் பொதுநலவாய விதிகளின்படி இது ஓர் ஆள்புலமாக, மாநிலமாக அல்ல, மட்டுமே கருதப்படுகின்றது.

## மேற்சான்றுகள்
# புவியியல் தகவல் முறைமை

**புவியியல் தகவல் முறைமை** (GIS) என்பது, தகவல்களையும், இடஞ்சார் முறையில் புவியுடன் தொடர்பு குறிக்கத்தக்க வேறு தொடர்பான விடயங்களையும் பெறுதல், சேமித்தல், பகுத்தாய்தல், மேலாண்மை செய்தல் போன்றவற்றை உள்ளடக்கிய ஒரு முறைமை ஆகும். உண்மையில், இது, புவியியல் ரீதியில் தொடர்பு குறிக்கத்தக்க தகவல்களை ஒருங்கிணைக்கவும், சேமிக்கவும், தொகுக்கவும், பகுத்தாயவும், பகிர்ந்து கொள்ளவும், காட்சிப்படுத்தவும் வல்லமை கொண்ட ஒரு கணினி முறைமை ஆகும். பொதுவான நோக்கில், புவியியல் தகவல் முறைமை என்பது, பயனர்கள், தாங்கள் உருவாக்கிய தேடல்கள் போன்றவை மூலம் கணினியுடன் ஊடுதொடர்பாடல்களைப் பேணவும், இடஞ்சார் தகவல்களைப் பகுப்பாய்வு செய்யவும், தரவுகளைத் தொகுக்கவும், இத்தகைய செயற்பாடுகளின் விளைவுகளைச் சமர்ப்பிக்கவும் இடந்தரக்கூடிய ஒரு சாதனமாகப் பயன்படக்கூடியது. இந்த முறைமைக்கு அடிப்படையாக உள்ளது, புவியியல்சார் தகவல் அறிவியல் (Geographic information science) என்னும் அறிவியல் துறையாகும். இது பல பல்கலைக் கழகங்களில் பட்டப்படிப்புக்கான ஒரு துறையாக உள்ளது.

## பயன்பாடுகள்

புவியியல்சார் தகவல் முறைமைத் தொழில்நுட்பத்தைப் பல்வேறு துறைகளிலே பயன்படுத்திக் கொள்ள முடியும். அறிவியல் ஆராய்ச்சி, வள மேலாண்மை, சொத்து மேலாண்மை, சூழல்சார் தாக்க மதிப்பீடு (Environmental Impact Assessment), நகர்ப்புறத் திட்டமிடல், நிலப்படவரைவியல், குற்றவியல், வரலாறு, விற்பனை, சந்தைப்படுத்தல் மற்றும் கண்ணிவெடி நடவடிக்கை போன்ற துறைகளில் இது பெரிதும் பயன்படக்கூடியது. எடுத்துக்காட்டாக, இயற்கை அழிவுகளின்போது, அவசரகால உதவிகள் அணுகுவதற்கான கால அவகாசங்களை இலகுவில் கணிப்பதற்கு, அவசரகாலத் திட்டமிடுபவர்களுக்கு இது உதவும். சூழல் மாசடைதல் தடுப்பு நடவடிக்கைகளில் ஈடுபடுவதற்கான இடங்களைத் தெரிவு செய்வதிலும் புவியியல்சார் தகவல் முறைமைத் தொழில்நுட்பம் பங்காற்ற முடியும். புதிய வாடிக்கையாளர்களை அடையாளம் கண்டு, அவற்றின்மூலம் ஏற்படும் சந்தை விரிவாக்கத்தினால் ஏற்படக்கூடிய விற்பனை வளர்ச்சிகளைக் கண்டறிவதற்கும் இம் முறைமையினை நிறுவனங்கள் பயன்படுத்திக் கொள்ளலாம்.

## இதையும் பார்க்க

குவான்டம் ஜிஸ்

## உசாத்துணைகள்
# தென் கரொலைனா

|  |
| --- |
| **தென் கரொலைனா மாநிலம்** |
|

|  |  |
| --- | --- |
|  |  |
| தென் கரொலைனாவின் கொடி | தென் கரொலைனா மாநில சின்னம் |
| *புனைபெயர்(கள்): பால்மெட்டோ மாநிலம்* |
| *குறிக்கோள்(கள்): Dum spiro spero (While I breathe, I hope) and Animis opibusque parati (Ready in soul and resource)* |
|  தென் கரொலைனா மாநிலம் நிறம் தீட்டப்பட்டுள்ளது |

 |
| **அதிகார மொழி(கள்)** | ஆங்கிலம் |
| **தலைநகரம்** | கொலம்பியா |
| **பெரிய நகரம்** | கொலம்பியா |
| **பெரிய கூட்டு நகரம்** | கொலம்பியா |
| **பரப்பளவு** |  40வது |
|  - மொத்தம் | 32,020 சதுர மைல் (82,931 கிமீ²) |
|  - அகலம் | 200 மைல் (320 கிமீ) |
|  - நீளம் | 260 மைல் (420 கிமீ) |
|  - % நீர் | 6 |
|  - அகலாங்கு | 32° 2′ N to 35° 13′ N |
|  - நெட்டாங்கு | 78° 32′ W to 83° 21′ W |
| **மக்கள் தொகை** | 24வது |
|  - மொத்தம் (2000) | 4,321,249 |
|  - மக்களடர்த்தி | 143.4/சதுர மைல்  55.37/கிமீ² (21வது) |
|  - சராசரி வருமானம் | $39,326 (39வது) |
| **உயரம்** |   |
|  - உயர்ந்த புள்ளி | சஸ்ஸாஃப்ராஸ் மலை 3,560 அடி  (1,085 மீ) |
|  - சராசரி உயரம் | 350 அடி  (110 மீ) |
|  - தாழ்ந்த புள்ளி | அட்லான்டிக் பெருங்கடல் 0 அடி  (0 மீ) |
| **ஒன்றியத்தில் இணைவு** | மே 23, 1788 (8வது) |
| **ஆளுனர்** | மார்க் சேன்ஃபர்ட் (R) |
| **செனட்டர்கள்**  | லிண்ட்சி கிரேம் (R) ஜிம் டிமிண்ட் (R) |
| **நேரவலயம்** | கிழக்கு: ஒருங்கிணைந்த அனைத்துலக நேரம்-5/-4 |
| **சுருக்கங்கள்** | SC US-SC |
| **இணையத்தளம்** | www.sc.gov |

**தென் கரொலைனா** ஐக்கிய அமெரிக்க மாநிலங்களுள் ஒன்றாகும். ஐக்கிய அமெரிக்காவின் தென்கிழக்குக் கடற்கரைப் பகுதியில் அமைந்துள்ளது. இதன் தலைநகரம் கொலம்பியா. ஐக்கிய அமெரிக்காவில் 8 ஆவது மாநிலமாக 1788 இல் இணைந்தது,

## மேற்கோள்கள்
# சூழலியல் சுற்றுலா

நடு அமெரிக்காவின் எல் சால்வடோர் பகுதியில் அமைந்துள்ள நீர்வீழ்ச்சி
**சூழலியல் சுற்றுலா** (*Ecotourism*) என்பது இயற்கையான பாதுகாப்பு உயிரியல் சூழல் கொண்ட பழங்கால பண்பு கெடாதவாறு, அப்பகுதியில் வாழும் உள்ளூர் மக்களின் உதவியோடும், பொருளாதார வளர்ச்சியை அடிப்படையாகக் கொண்டும், நடத்தப்படும் சுற்றுலா தளங்களைக் குறிப்பதாகும்.
இதில் சுற்றுலா நோக்கம் இருந்தாலும் அப்பகுதியின் இயற்கைப் பாதுகாப்பு மிகவும் முக்கியதுவம் வாய்ந்ததாக எடுத்துக்கொள்ளப்படுகிறது. இப்பகுதியில் கல்வி சுற்றுலா நடந்தாலும் சுற்று சூழல் பாதுகாப்பு, உள்ளூர் மக்களுக்கு நேரடியாக நிதி வழங்குதல் கலாச்சாரங்களைப் பாதுகாத்தல் போன்ற மனித உரிமைகள் பாதுகாக்கப்படுகின்றன. 1980 ஆம் ஆண்டிலிருந்துதான் அடர்ந்த காடுகளின் ஊடே வாழ்ந்துகொண்டிருக்கும் சமூகங்களை வெளி உலகிற்கு காட்டும் முயற்சியின் துவக்கம் ஆரம்பித்தது. தற்போதைய காலங்களில் ஏறாலமான பல்கலைக்கழகங்கள் பல பாடத்திட்டங்களுக்காகவே காட்டுப்பகுதியை நாட ஆரம்பித்துள்ளனர்.

## மேற்கோள்கள்

## வெளி இணைப்புகள்

* Ecotourism திறந்த ஆவணத் திட்டத்தில்
* Asian Ecotourism Network
* NHTV Centre for Sustainable Tourism and Transport பரணிடப்பட்டது 2017-03-12 at the வந்தவழி இயந்திரம்
* Global Sustainable Tourism Criteria
* Scuba divers swim among the sharks, Fayetteville Observer
* Eco-Tourism Holds Promise, Peril For Egyptian Oasis, NPR
* Hunting can help wildlife. So can eco-tourism., Mother Nature Network
# உள்ளுறுப்பு

**உறுப்பு(Organ)* என்பது ஒத்த செயல்பாடுகளைக் கொண்ட திசுக்களின் குழுவை குறிக்கிறது. தாவரம் மற்றும் விலங்குகளின் வாழ்க்கை உறுப்பு அமைப்புகளில் இணைந்த பல்வேறு உறுப்புகளை நம்பியுள்ளது. உடலின் வெளிப்புறத்தில் தெரியாமல் உடலுக்கு உள்ளேயே காணப்படும் உறுப்பு உள்ளுறுப்பு எனப்படும். பொதுவாக முதுகுநாணிகளின் உறுப்புகளை தோல் போர்த்தியிருக்கும். முதுகுத்தண்டு இல்லா பிராணிகளுக்கோ வெளிப்புறம் உள்ள எலும்பு மண்டலம் உள்ளுறுப்புக்களை காக்கிறது.

திசுக்கள் என்பவை செல்களின் குழுக்களாக இருக்கின்றன. அவை தோற்றத்தில் ஒத்திருக்கும். குறிப்பிட்ட உறுப்புகளின் உயிரியல் செயல்பாட்டை அவை செயல்படுத்துகின்றன. கொடுக்கப்பட்ட ஓர் உறுப்பில் பாரன்கைமா எனப்படும் சுரப்புக்கருப்பொருளும் இடையிடயே சிதறலாக அதற்குத் துணையாக சிட்ரோமா எனப்படும் தளப்பொருளும் காணப்படுகின்றன. ஒவ்வொரு உறுப்பும் அதற்கென ஒரு சிறப்பான முக்கியத் திசுவால் ஆக்கப்பட்டுள்ளது. மையோகார்டியம் என்பது இதயத்தின் தனித்துவமான திசுவாகும். அதே நேரத்தில் நரம்புகள், இரத்த நாளங்கள் மற்றும் இணைப்பு திசுக்கள் போன்றவை தளப்பொருள் திசுவகையில் அடங்கும் . ஒர் உறுப்பை உருவாக்கும் முக்கிய திசுக்கள் ஒரே கிருமி அடுக்கில் இருந்து தோன்றும் என்பது போன்ற பொதுவான கருத்தோற்றம் கொண்டவையாகும். செயல்பாட்டுடன் தொடர்புடைய உறுப்புகள் பெரும்பாலும் முழு உறுப்பு அமைப்புகளை உருவாக்க இணைந்து ஒத்துழைக்கின்றன. பெரும்பாலான பல்லுயிர் உயிரினங்களில் பல உறுப்புகள் உள்ளன. பாக்டீரியா போன்ற ஒற்றை செல் உயிரினங்களில் , செயல்பாட்டு உறுப்புகள் அனைத்தும் உள்ளுறுப்புகள் என அறியப்படுகிறது . தாவரங்களில், மூன்று முக்கிய உறுப்புகள் உள்ளன. ஒரு வெற்று உறுப்பு என்பது வெற்று குழாய் அல்லது வயிறு, குடல், சிறுநீர்ப்பை போன்ற பைகளை உருவாக்கும் ஓர் உள் உறுப்பு ஆகும்.
உடற்கூறியல் ஆய்வில், விசுகசு என்ற சொல் ஓர் உள் உறுப்பைக் குறிக்கிறது. விசுகெரா என்பது உள்ளுறுப்பின் பன்மை வடிவம். ஆகும். மனித உடலில் எழுபத்தொன்பது வகையான உறுப்புகள் அடையாளம் காணப்பட்டுள்ளன.

## கட்டமைப்பு

### திசுக்கள்

உயிரியலில், திசு என்பது செல்கள் மற்றும் முழுமையான உறுப்புக்கு இடையில் இயங்கும் ஒரு செல்லமைப்பு நிலையாகும். . ஒரு திசு என்பது ஒத்த செல்கள் மற்றும் அவற்றின் செல்வெளி அணி ஆகியவை ஒரே இடத்திலிருந்து உருவாகி ஒரு குறிப்பிட்ட செயல்பாட்டைச் செய்கின்றன. பல திசுக்களின் செயல்பாட்டுக் குழுவால் உறுப்புகள் உருவாகின்றன.

மனித மற்றும் விலங்கு திசுக்களின் ஆய்வு திசுவியல் என்றும் அதன் நோய் தொடர்பான பிரிவு திசு நோயியல் எனவும் அழைக்கப்படுகிறது . தாவரங்களைப் பொறுத்தவரையில் இத்துறை தாவர உருவவியல் என்று அழைக்கப்படுகிறது. திசுக்களைப் படிப்பதற்கான பாரம்பரிய கருவிகளில் பாரஃபின் தொகுதி எனப்படும் பல்சர்க்கரையாலான) வெண்மெழுகுப் பாகு பயன்படுத்தப்படுகிறது, உட்பொதிக்கப்பட்டு பின்னர் பிரிக்கப்பட்ட திசு திசுவியல் கறை மற்றும் ஒளியியல் நுண்ணோக்கி ஆகியவை இதில் அடங்கும் . கடந்த இரண்டு தசாப்தங்களில், எலக்ட்ரான் நுண்ணோக்கியும் , ஒளிரும் நுண்ணோக்கி நுட்பம் மற்றும் உறைந்த திசு பிரிவுகளின் பயன்பாடு ஆகியவற்றின் முன்னேற்றங்கள் திசுக்களில் காணக்கூடிய விவரங்களை மேம்படுத்தியுள்ளன. இந்த கருவிகள் மூலம், திசுக்களின் பாரம்பரிய தோற்றங்கள் உடல்நலம் மற்றும் நோய்கள் ஆராயப்படுகின்றன. இது மருத்துவ நோயறிதல் மற்றும் முன்கணிப்பு ஆகியவற்றின் கணிசமான புதுப்பிப்புக்கு மிகவும் உதவுகிறது.

## முக்கிய உள்ளுறுப்புகள்

1. மூளை
2. இதயம்
3. நுரையீரல்
4. ஈரல்
5. சிறுநீரகம்

## உறுப்பு மண்டலங்கள்

1. குருதி மண்டலம்
2. நரம்புத் தொகுதி
3. எலும்பு மண்டலம்
4. தசை மண்டலம்
5. சமிபாடு மண்டலம்
6. இனப்பெருக்க மண்டலம்

## மேற்கோள்கள்
# ஆளுமை விருத்தி

மனிதனிடம் உள்ள அனைத்து திறன்களையும் வெளிக்கொண்டுவரும் செயற்பாடாக **ஆளுமை விருத்தி** உருவாக்கம் பெறுகிறது. இது பல்வேறு திறன்களைக் கூட்டுமொத்தமாக விருத்திசெய்யும். மனிதனைப் பூரண மனிதன் ஆக்குவதற்கு ஆளுமைக் கூறுகள் விருத்தி செய்யப்படுதல் வேண்டும். உள்ளார்ந்த திறன்களைத் தன்னியல்பாகப் பயன்படுத்தும் இயல்பு ஆளுமை விருத்தியின்பாற்பட்டது.

## இவற்றையும் பார்க்க

* ஆளுமைச் சிதைவு

## மேற்கோள்கள்

## வெளி இணைப்புகள்
# அறிவாற்றல் உளவியல்

**அறிவாற்றல் உளவியல்** (*Cognitive psychology*) என்பது உளவியல் துறையின் உட்பிரிவு ஆகும். இது மனதின் செயல் முறைகளை விளக்குவதாகும். மக்களின் புரிதல், ஞாபகம், பேசுதல், பிரச்சினைக்கான தீர்வு காணல் போன்ற மனதின் செயல்முறைகளை விளக்குகிறது.

அறிவாற்றல் உளவியல் இரண்டு பண்புகளால் முந்தைய உளவியல் அணுகு முறைகளிலிருந்து மாறுபடுகிறது.

1. தன்னைச் சோதித்துப் பார்க்கும் தற்சோதனை (*introspection*) முறையில் அறிவியல் முறையில்லை. ஆனால் அறிவாற்றல் உளவியல் முற்றிலும் அறிவியல் முறை.
2. அதுபோல் பிராய்டின் உளவியலில் சரியான விசாரனை அணுகுமுறையில்லை. ஆனால் அறிவாற்றல் உளவியலில் சரியான விசாரணை அணுகுமுறைகள் உண்டு.

மேலும் அறிவாற்றல் உளவியல் உள் மனதினூடே இருக்கும் நம்பிக்கை, ஆசை, சிந்தனை, அறிவு மற்றும் ஊக்கம் போன்ற நிலைகளை வெளிப்படையாக நிரூபிக்கிறது. இதன் ஆரம்ப காலங்களில் விமர்சகர்கள் "அறிவாற்றல் உளவியலின் அறிவார்ந்த அனுபவம் உள் மனநிலைகளோடு ஒத்துப்போகவில்லை" என்றார்கள். ஆயினும் சகோதர துறையான "அறிவாற்றல் நரம்பியல் விஞ்ஞானம்" மூளையின் செயல்பாட்டை சான்றுகளுடன் விளக்க அது நேரடியாக மனநிலையோடு தொடர்புடையதாக இருந்தது. இதனால் அறிவாற்றல் உளவியலின் கருத்துகளுக்கு ஆதரவு கிடைத்தது.

அறிவாற்றல் இயல்பை பாடமாக பள்ளிகளில் பயிற்றுவிக்க துவங்கினார்கள். எண்ணமே செயலாகிறது என்பதை கண்டுணர்ந்ததால் அறிவாற்றல் உளவியல் எண்ணத்தை மாற்றுவதன் மூலம் அறிவாற்றல் நடத்தை சிகிச்சையிலும் (*Cognitive Behavioral Therapy (CBT)*) பயன்படுகிறது. இது நடத்தை உளவியலோடும் தொடர்புடையது.

## வரலாறு

அல்ரிக் நெய்சர் அவருடைய "அறிவாற்றல் உளவியல்" புத்தகத்தில் அறிவாற்றல் உளவியல் என்னும் சொற்பதத்தை முதன்முதலில் உருவாக்கினார். இந்த புத்தகம் 1967 ஆம் ஆண்டு வெளியிடப்பட்டது. இதில் அறிவாற்றல் உளவியல் என்பதன் பொருளை கணினி செயல்படுவது போல் மக்கள் தகவல்களை உள் வாங்கி அதை மனதின் மூலமாக செயல்படுத்துகிறார்கள் என வரையறுத்திருக்கிறார். மேலும் மனம் என்பது கருத்துகளால் வடிவமைக்கப்பட்டுள்ளது என்றார். இவருடைய தகவல்கள் உளவியலின் நெறியையும் நோக்கத்தையும் உயர்த்தியது. பகுத்தறிதல் (*reasoning*) போன்ற பல மனதின் செயல்பாடுகள் வரையறுக்க காரணமாயிருந்தது நெய்சரின் கருத்துகள்தான்.

நெய்சர் அறிவாற்றலைப் பற்றி தன் புத்தகத்தில் கீழ்க்கண்டவாறு வரையறுத்திருக்கிறார்.
"அறிவாற்றல் என்ற வார்த்தை கீழ்க்கண்ட அனைத்து செயல்களையும் குறிக்கிறது. அதாவது புலன் வழி உட்செல்லும் உணர்வுகள் மூளைக்குள் கடத்தப்படுதல்,குறைத்தல், விரித்தல்,சேமித்தல்,மீண்டும் நினைவுக்குக் கொண்டு வருதல்,பயன்படுத்துதல் போன்றவை. சரியான தூண்டுதல் இல்லாவிட்டாலும் சில படங்கள் அல்லது பிரமைகள் மூலமாகவும் மேற்கண்ட செயல்கள் நடைபெறும். வெளிப்படையாக மனித இனம் செய்யும் அத்தனை வேலைகளும் அறிவாற்றலே! அத்தனை உளவியல் நிகழ்வுகளும் அறிவாற்றல் நிகழ்வுக ளே என்ற பரந்த வரையரையைக் கொடுத்தார்.

## உசாத்துணை
# ஒபிஸ்தோகோமிடாய்

| ஒபிஸ்தோகோமிட்கள் புதைப்படிவ காலம்:பிந்தைய இயோசீன் - தற்காலம் |
| --- |
|  |
| ஹொயாட்சின் (*Opisthocomus hoazin*) |
| உயிரியல் வகைப்பாடு  |
| திணை: | விலங்கு |
| தொகுதி: | முதுகுநாணி |
| *உயிரிக்கிளை*: | Inopinaves |
| வரிசை: | Opisthocomidae எல் ஹெர்மினியர், 1837 |
| குடும்பம்: | **Opisthocomidae** ஸ்வைன்சன், 1837 |
| பேரினங்கள் |
| * ?†ஃபோரோ *Foro*
* ?†ஒனிகோப்டெரிக்ஸ் *Onychopteryx*
* †ஹொயாசினோயிடெஸ் *Hoazinoides*
* †நமிபியாவிஸ் *Namibiavis*
* †புரோட்டோவசின் *Protoazin*
* †ஹொயாசினவிஸ் *Hoazinavis*
* ஒபிஸ்தோகோமுஸ் *Opisthocomus*
 |
| வேறு பெயர்கள் |
| * ஃபொராட்டிடாய் ஓல்சன் 1992
* ஹோவசினோயிடிடாய் ராஸ்முஸ்ஸன் 1997
* ஒனிகாப்டெரிஜிடாய் கிராகிராஃப்ட் 1971
 |

**ஒபிஸ்தோகோமிடாய்** (*opisthocomidae*) என்பது **ஒபிஸ்தோகோமிபார்மஸ்** (*Opisthocomiformes*) வரிசையில் உள்ள ஒரு பறவை குடும்பம் ஆகும். இக்குடும்பத்தில் தற்போது உயிர் வாழும் பறவை ஹொயாட்சின் (*Opisthocomus hoazin*) மட்டுமே. இது அமேசான் காடுகள் மற்றும் தென் அமெரிக்காவில் ஒரினோகோ டெல்டாவில் காணப்படுகிறது. இக்குழுவைை சேர்ந்த பல்வேறு புதைபடிவ உயிரினங்கள் கண்டறியப்பட்டுள்ளன. அவற்றில் ஆப்பிரிக்காவில் இருந்து ஒரு இனமும் ஐரோப்பாவில் இருந்து ஒரு இனமும் அடங்கும்.

## உசாத்துணை